شه‌فه‌ق نيوز/ وڵاته‌يل يه‌كگرتگ و بريتانيا و فره‌نسا و ئه‌ڵمانيا روێ ئدانه‌ى خوه‌يان له‌ ئيران كردن وه‌ بوونه‌ى شكانن ياساى چه‌ك قه‌يه‌غه‌كرياێ ك له‌لايه‌ن نه‌ته‌وه‌يل يه‌كگرتگه‌و چه‌سپياگه‌ له‌بان يه‌مه‌ن، ئه‌ويش له‌ به‌ياننامه‌يگ هاوبه‌ش له‌لايه‌ن ئه‌و چوار ده‌وڵه‌ته‌ له‌ وه‌رانوه‌ر وه‌كارهاوردن ڤيتۆ له‌لايه‌ن روسياوه‌ له‌وه‌ر نواگيرى ده‌ركردن بڕيار ئدانه‌ى ته‌هران.
له‌ى باوه‌ته‌و، كلكرياگ ئه‌مريكى له‌ نه‌ته‌وه‌يل يه‌كگرتگ له‌ به‌ياننامه‌يگ وت: ئدانه‌ى ناپابه‌ندبوين ئيران ئه‌كه‌يم وه‌و بڕياره‌يله‌ ك دريانه‌و يه‌يش ئاشتى و سه‌قامگيرى هه‌رێمايه‌تى ئه‌خاده‌ مه‌ترسى.
جى باسه‌، ئه‌و چوار ده‌وڵه‌ت ناوبريايه‌ داوا له‌ ئيران ئه‌كه‌ن وه‌شيوه‌ێ گورجيگ واز له‌ گشت چالاكيه‌يليگ بارێد له‌باره‌ى چه‌ك قه‌يه‌غه‌كرياێ و كلكردن چه‌ك ئه‌را يه‌مه‌ن.
